## Rješenje o određivanju stalnog međunarodnog cestovnog graničnog prijelaza I. kategorije Klek

### NN 56/2006 (22.5.2006.), Rješenje o određivanju stalnog međunarodnog cestovnog graničnog prijelaza I. kategorije Klek

# POLICIJSKA UPRAVA DUBROVAČKO-NERETVANSKA

**1344**

Na temelju članka 15. stavka 2. Zakona o nadzoru državne gra­nice (»Narodne
novine«, broj 173/03), a u svezi s člankom 7. Pravilnika o uvjetima i načinu
određivanja područja graničnog prijelaza (»Narodne novine«, broj 150/04),
Policijska uprava dubrovačko-neretvanska donosi

## RJEŠENJE

### O ODREĐIVANJU STALNOG MEĐUNARODNOG CESTOVNOG GRANIČNOG PRIJELAZA I. KATEGORIJE KLEK

Članak 1.

Područje stalnog međunarodnog cestovnog graničnog prijelaza I. kategorije Klek
nalazi se u općini Slivno na državnoj cesti D-8.

Članak 2.

Ukupna površina područja stalnog međunarodnog cestovnog graničnog prijelaza I.
kategorije Klek iznosi 1.855 m2.

Članak 3.

Područje stalnog međunarodnog cestovnog graničnog prijelaza I. kategorije Klek
obuhvaća dio katastarskih čestica 13166, i10990/16 k.o. Slivno.
Na području graničnog prijelaza nalaze se sljedeći objekti: nadstrešnica dužine
22 m i širine 14 m, dvije kontrolne kućice s graničnim rampama smještene na
izgrađenom otoku za razdvajanje prometnih tokova koje koriste službenici
policije i carine, četiri kontejnera smještena uz rub kolnika, koje koriste
službenici granične policije i carine od kojih je krajnji istočni kontejner
sanitarni čvor, parkirališni prostor na jugozapadnoj strani ukupne površine 143
m2 što u naravi predstavlja područje koje je sa sjeverne strane omeđeno prirodnim
usjekom, a s južne strane ograđen žičanom ogradom, kroz koje se proteže državna
cesta D-8 u dužini 88 m.
Područje stalnog međunarodnog graničnog prijelaza omeđeno je spojnicama točaka:
a) točka koja se nalazi 11 m sjeveroistočno od kontrolne kućice koju koriste
službenici granične policije prema prirodnom usjeku,
b) točka koja se nalazi 57 m sjeverozapadno od kontrolne kućice koju koriste
službenici granične policije u dubini teritorija Republike Hrvatske,
c) točka koja se nalazi 77 m sjeverozapadno od kontrolne kućice koju koriste
službenici granične policije u dubini teritorija Republike Hrvatske,
d) točka koja se nalazi 88 m sjeverozapadno od kontrolne kućice koju koriste
službenici granične policije u dubini teritorija Republike Hrvatske,
e) točka koja se nalazi 13 m jugozapadno od kontrolne kućice koju koriste
službenici granične policije prema moru,
f) točka koja se nalazi 57 m sjeverozapadno od kontrolne kućice koju koriste
službenici granične policije u dubini teritorija RH,
g) točka koja se nalazi 77 m sjeverozapadno od kontrolne kućice koju koriste
službenici granične policije u dubini teritorija RH,
h) točka koja se nalazi 88 m sjeverozapadno od kontrolne kućice koju koriste
službenici granične policije u dubini teritorija RH.
Širina graničnog područja između točke a) i e) stavka 3. ovog članka iznosi 25
m,
širina graničnog područja između točke b) i f) stavka 3. ovog članka iznosi 16
m,
širina graničnog područja između točke c) i g) stavka 3. ovog članka iznosi 16
m,
širina graničnog područja između točke d) i h) stavka 3. ovog članka iznosi 10
m.

Članak 4.

Stupanjem na snagu ovog Rješenja prestaje važiti Pravilnik o određivanju
područja stalnog međunarodnog cestovnog graničnog prijelaza I. kategorije Klek –
Neum1 (»Narodne novine«, broj134/03).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-03-01-UP/I-69/18-06
Dubrovnik, 2. svibnja 2006.

Načelnik Uprave
**Ivan Krešić**, v. r.

Rješenje, NN 56/2006-1344
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)